Noo, see kõlas põnevamalt kui kahekesti linnas passimine, seega läksime. Enamus ronge sõitsid öö läbi sel õhtul, kuid kui me lõpuks jõudsime Ikebukurosse (piisavalt kaugel kõikidest headest kohtadest ja eriti meie kodust), et seal teise rongi peale edasi minna, tuli välja, et see rong enam ei  sõida……. Nojah. Mõtlesime, et Ikebukuros on ka nagu tobe edasi passida ja seega läksime takso peale.. väga hull õnneks ei olnud. Läksime siis sinna, terve seltskond oli üsna lõbus. Üks nendest sõpradest (ka nimi Hideki), on ka tegelt artist, aga tegeleb hoopis mingi popi/klubi muusikaga. Ning tal on ka mingi oma album. Ta on kõige geim heteroseksuaal, keda ma tean. Mis seal ikka. Tegelt õhtu oli lõbus ja hommikul läksime veel sööma ka. Ja siis rääkisime veel pikalt igast asjadest. Selle aja peale oli mul  vist juba külmetus täies hoos, seega ma oskasin mõelda ainult magamisest. Muidugi kui ma 1. jaanuaril üles ärkasin õhtul/päeval, siis mu kurk oli alla andnud. Siis järgnes köha ja nohu ja väike palavik ja valu terves kehas. Nojah. Mingeid kohustusi väga välja minna polnud, seega ma passisin ainult toas ja voodis. Magasin. Lülitasin end maailmast välja. Ma arvan, et ala 24 tunni jooksul ma magasin umbes 20 tundi.